61970J0019
DOMSTOLENS DOM (ANDEN AFDELING)
AF 30. JUNI 1971
Canzio Almini
mod Kommissionen for De europæiske Fællesskaber
Sag 19/70
Processprog: Fransk
Angående:
Annullation af 3 beslutninger, de to første af 23. juli 1969, den tredje af 11. februar 1970, hvorved Kommissionen henholdsvis har foretaget midlertidige udnævnelser til ledelsen for Kontoret for De europæiske Fællesskabers officielle Publikationer, forflyttet Almini til en stilling som ledende konsulent ved generaldirektoratet for personale og administration og besluttet at fritage ham fra hans stilling af tjenstlige grunde, samt et krav om erstatning.
Domskonklusion :
Beslutningen af 11. februar 1970 fra Kommissionen for De europæiske Fællesskaber om at fritage sagsøger fra hans stilling annulleres.
Generaladvokatens forslag til afgørelse:
Kommissionens beslutning af 11. februar 1970 om at fritage Almini fra hans stilling i medfør af vedtægtens artikel 50 bør annulleres.
Sammendrag
Tjenestemand — stillingsfritagelse — administrationens frie skøn — omfang — beskyttelse af den pågældende ansattes interesser
(Vedtoegt for tjenestemand, artikel 50)
Som modstykke til institutionernes frihed i henhold til tjenestemandsvedtægtens artikel 29, stk. 2, ved udnævnelser i lønklasse Al og A 2 råder ansættelsesmyndigheden over et meget frit skøn med hensyn til at fritage og afskedige tjenestemænd i disse lønklasser fra deres stillinger.
Vedtægten angiver ingen begrænsning af de forhold, som kan begrunde en stillingsfritagelse i henhold til artikel 50, og de kan der for bestå både i objektive tjenstlige krav og i en vurdering af tjenestemændenes indivi duelle egenskaber i forhold til disse krav.
Udøvelsen af en så bredt defineret skønsfrihed kræver imidlertid, at den tjene stemand, over for hvem der påtænkes en så dan foranstaltning, først får lejlighed til at tage stilling til de faktorer, som har været bestemmende for stillingsfritagelsen.